smcproject/ml-wiki-sentences huggingface dataset:
എന്നാൽ ഇംഗ്ലണ്ടിലേക്കുള്ള മടക്ക യാത്രയിൽ അദ്ദേഹത്തിന് ഇന്ത്യയിലെ മുംബൈയിൽ മൂന്നുമാസം കഴിച്ചു കൂട്ടേണ്ടി വന്നു.
ഈ കാലത്ത് മഹാത്മാ ഗാന്ധിയുമായി കൂടിക്കാഴ്ച നടത്തുകയും അതു ജീവിതത്തിലെ വഴിത്തിരിവാകുകയും ചെയ്തു.
ക്വാക്കർ എന്നറിയപ്പെടുന്ന ക്രിസ്തീയ സൗഹൃദസംഘത്തിലെ അംഗമായാണ് അദ്ദേഹം ഗാന്ധിജിയെ പരിചയപ്പെടുന്നത്.
ലാറി ധരിച്ചിരുന്ന ഷൂസ് ഗാന്ധിയുടെ ശ്രദ്ധയിൽ പെട്ടു.
തയ്യൽ കടയിലെ ഉപയോഗശൂന്യമായ തുണികൾ വച്ച് തുന്നിയുണ്ടാക്കിയതായിരുന്നു അത്.
പാഴ്‌വസ്തുക്കൾ ഉപയോഗിച്ച് നിർമ്മാണം നടത്താനുള്ള ലാറിയുടെ ചാതുര്യം ഗാന്ധി തിരിച്ചറിയുകയും അദ്ദേഹത്തെ ഇന്ത്യയിലെ പാവപ്പെട്ടവർക്കായി പ്രവർത്തിക്കാൻ നിർബന്ധിക്കുകയും ചെയ്തു.
ഈ ഒത്തുചേരൽ ബേക്കറുടെ ജീവിതത്തെ വീണ്ടും വഴിതിരിച്ചുവിട്ടു.
ഗാന്ധിജിയുടെ പാത പിന്തുടർന്ന് 1945 -ൽ ഇന്ത്യയിലെത്തിയ ബേക്കർ മൂന്നു വർഷക്കാലം കുഷ്ഠരോഗികൾക്കിടയിൽ പ്രവർത്തിച്ചു.
കുഷ്ഠരോഗികൾക്കുള്ള പാർപ്പിടനിർമ്മാണത്തിനിടയിലാണ്‌ ഇന്ത്യൻ വാസ്തുശിൽപവിദ്യയുടെ പ്രത്യേകതകൾ ബേക്കർ മനസ്സിലാക്കുന്നത്‌.
ഉത്തർപ്രദേശിലെ ഫൈസാബാദിൽ ആയിരുന്നു ബേക്കർ ഇന്ത്യയിലെ തന്റെ കെട്ടിടനിർമ്മാണ പരീക്ഷണങ്ങൾക്ക് തുടക്കമിട്ടത്.
അവിടെ നിലവിലുണ്ടായിരുന്ന രീതിയോട് സ്വന്തം നിരീക്ഷണങ്ങളും കൂട്ടിക്കലർത്തി ബേക്കർ തന്റേതായ ശൈലിക്ക്‌ രൂപം നൽകി.
ഇന്ത്യയിലുടനീളം സഞ്ചരിച്ച അദ്ദേഹം ഓരോ പ്രദേശത്തിനും ചേർന്ന പാർപ്പിട നിർമ്മാണ ശൈലി അവതരിപ്പിച്ചു.
ഇതിനിടയിൽ പരിചയപ്പെട്ട മലയാളിയായ ചാണ്ടി എന്ന ഭിഷഗ്വരനുമായി അദ്ദേഹം ഗാഢസൗഹൃദത്തിലായി.
ചാണ്ടിയുടെ കുടുംബ ജീവിതം അദ്ദേഹത്തെ ആകർഷിച്ചിരുന്നു.
അങ്ങനെയാണ് ചാണ്ടിയുടെ സഹോദരിയായ ഡോ. എലിസബത്തിനെ കണ്ടുമുട്ടുന്നത്.
എലിസബത്ത് അന്ന് ഹൈദരാബാദിൽ ഒരു ആശുപത്രിയിൽ ജോലി നോക്കുകയായിരുന്നു.
അദ്ദേഹം ആ മലയാളി ഡോക്ടറെ ജീവിതപങ്കാളിയാക്കി.
“വീടുകൾ അതിന്റെ അഞ്ചു മൈൽ ചുറ്റളവിൽ ലഭിക്കുന്ന സാമ്രഗ്രികൾ ഉപയോഗിച്ച് നിർമ്മിക്കണം” എന്ന ഗാന്ധിജിയുടെ ആദർശം അദ്ദേഹം പ്രാവർത്തികമാക്കുകയായിരുന്നു എന്ന് പിന്നീടുള്ള അദ്ദേഹത്തിന്റെ പ്രവർത്തനങ്ങൾ വ്യക്തമാക്കിയിട്ടുണ്ട്.
ആദ്യകാല  ജീവിതം ദ ഹാം‌ലെറ്റ്, നാലാഞ്ചിറയിലെ ഒരു കുന്നിനു മുകളിലുള്ള ബേക്കറുടെ വീട്.
ലാറിയും എലിസബത്തും ഹിമാലയത്തിലെ കുമായൂൺ മലകളിൽ മധുവിധു ആഘോഷിക്കുമ്പോൾ പ്രകൃതിരമണീയത മൂലം പിത്തോരഗഡ് എന്ന സ്ഥലം സ്ഥിര താമസമാക്കാൻ യോഗ്യമാണെന്ന് കണ്ടെത്തി അവിടെ താമസമാരംഭിച്ചു.
എന്നാൽ എലിസബത്ത് ഡോക്ടർ ആണെന്ന് തദ്ദേശവാസികൾ തിരിച്ചറിഞ്ഞതോടെ ലാറിയുടെ വീട്ടിലേക്ക് രോഗികളുടെ പ്രവാഹമായി.
ആ സ്ഥലത്ത് ആശുപത്രിയോ വൈദ്യന്മാരോ ഉണ്ടായിരുന്നില്ല.
നിരന്തരമായ അഭ്യർത്ഥനകൾ മാനിച്ച് ബേക്കർ കുടുംബം അവിടെ ഉപേക്ഷിക്കപ്പെട്ട ഒരു ചായക്കടയിൽ ആശുപത്രി ആരംഭിച്ചു.
അനസ്തേഷ്യയിലെ പരിശീലനം ബേക്കർക്ക് ഒരു നഴ്‌സിന്റെ ജോലി ചെയ്യാൻ സഹായകമായി.
പതിനേഴു വർഷം അവിടെ നാട്ടുകാരെ സേവിച്ചു.
ഇതിനിടക്ക് ബേക്കർ ആശുപത്രി കെട്ടിടം വലുതാക്കിയിരുന്നു.
മലയുടെ മുകളിലെ പ്രതികൂല സാഹചര്യങ്ങളിലെ നിർമ്മാണ പ്രവർത്തനം അദ്ദേഹത്തിന് നാടൻ വാസ്തുശില്പവിദ്യയെക്കുറിച്ച് മനസ്സിലാക്കിക്കൊടുത്തു.
1963 -ൽ പിത്തോരഗഡ് വിട്ടു കേരളത്തിലേക്ക് യാത്ര തിരിച്ചു.
1963 -ൽ കേരളത്തിലെ വാഗമൺ എന്ന സ്ഥലത്ത് താമസമാക്കി.
അവിടേയും കുഷ്ഠടരോഗി പരിചരണമായിരുന്നു പ്രവർത്തനം.
കുറച്ചു കാലത്തിനു ശേഷം എലിസബത്തിനോടൊപ്പം 1970 മുതൽ കേരളത്തിൽ തിരുവനന്തപുരത്തിനടുത്ത്‌ നാലാഞ്ചിറയിൽ സ്ഥിരതാമസമാക്കി.
സ്വന്തം വീടായ ഹാം‍ലെറ്റിലായിരുന്നു മരണം വരെ താമസം.
1968 മുതൽ തിരുവനന്തപുരം ആർച്ച് ബിഷപ്പിന്റെ ക്ഷണപ്രകാരം പാവപ്പെട്ടവർക്കു വേണ്ടി 3000 രൂപയിൽ താഴെ ചെലവു വരുന്ന വീടുകൾ നിർമ്മിക്കാനുള്ള പദ്ധതി അദ്ദേഹം വിജയകരമായി പൂർത്തിയാക്കി.
ഇതോടെ അദ്ദേഹം കൂടുതൽ അറിയപ്പെടാൻ തുടങ്ങി.
ഈ സമയത്ത് സാധാരണ ജീവനക്കാരനായ ഒരു നമ്പൂതിരിപ്പാട് അദ്ദേഹത്തെ കാണാനെത്തി.
പതിനായിരം രൂപ മാത്രം മൂലധനമുണ്ടായിരുന്ന അദ്ദേഹത്തിന്റെ ആവശ്യപ്രകാരം ആറു മുറികളുള്ള രണ്ടുനില വീട് ബേക്കർ പണിതു കൊടുത്തു.
ഇതോടെ ബേക്കർ പ്രശസ്തിയിലേക്ക് ഉയർന്നു.
എങ്ങും അദ്ദേഹത്തിന്റെ വാസ്തുശില്പ രീതി ചർച്ചാവിഷയമായിത്തീർന്നു.
താമസിയാതെ നിരവധി പേർ ചെലവു കുറഞ്ഞ വീടുകൾക്കായി അദ്ദേഹത്തെ സമീപിച്ചു.
ഡോളയുടെ വീട്, ബേക്കറുടെ സൃഷ്ടി.
എറ്റവും ചെലവു കുറഞ്ഞ നിർമ്മാണ സാമഗ്രികൾ-ചെലവു കുറഞ്ഞ രീതി
കേരളത്തിനു പുറത്ത് അന്നുവരെ അദ്ദേഹം അത്ര അറിയപ്പെട്ടിരുന്നില്ലെങ്കിലും കേരളീയർക്ക് ഇതിനകം ലാറി ഒരു ആരാധ്യപുരുഷനായിത്തീർന്നിരുന്നു.
മുൻ മുഖ്യമന്ത്രി സി. അച്യുതമേനോൻ ബേക്കറിന്റെ ആരാധകനായിരുന്നു.
അദ്ദേഹം പാവങ്ങൾക്കു വേണ്ടി ഒരു വൻ ഭവനനിർമ്മാണപദ്ധതി ലാറിയെ ഏല്പിച്ചു.
കോസ്റ്റ് ഫൊഡ് എന്ന ഈ സ്ഥാപനം തൃശ്ശൂർ കേന്ദ്രമാക്കി ചെലവു കുറഞ്ഞ വീടുകളുടെ നിർമ്മാണ രീതി പ്രചരിപ്പിച്ചു.
നിരവധി ദരിദ്രർക്ക് ഭവനങ്ങൾ നിർമ്മിച്ചുകൊടുത്തു.
മറ്റൊരു പ്രശസ്തനായ ആരാധകൻ അന്നത്തെ തിരുവിതാംകൂർ മഹാരാജാവായിരുന്നു.
1989 -ൽ അദ്ദേഹത്തിന് ഭാരതപൗരത്വം ലഭിച്ചു.
തന്റെ തൊണ്ണൂറാമത്തെ ജന്മദിനം ഏറ്റവും ലളിതമായി ആഘോഷിച്ച് ഒരു മാസത്തിന് ശേഷം 2007 ഏപ്രിൽ ഒന്നിനു രാവിലെ സ്വവസതിയിൽ വച്ച് അദ്ദേഹം അന്ത്യശ്വാസം വലിച്ചു.
ഭാര്യ ഡോ.എലിസബത്തും മക്കളും അവസാന സമയത്ത് അദ്ദേഹത്തിന്റെ കൂടെയുണ്ടായിരുന്നു.
ബേക്കറുടെ ഭൗതിക ശരീരം വിശ്രമിക്കുന്ന പാളയം ക്രൈസ്റ്റ് ദേവാലയത്തിലെ കല്ലറയും അദ്ദേഹം തന്നെ രൂപകല്പന ചെയ്തതാണ്.
മൂന്നോ നാലോ വർഷത്തിനു ശേഷം മൃതദേഹ അവശിഷ്ടങ്ങൾ കല്ലറയ്ക്കടുത്തുള്ള കിടങ്ങിലേക്കു സ്വയമേ തന്നെ മാറുന്ന സംവിധാനമുള്ള കല്ലറയും ബേക്കർ ഇവിടെ നിർമിച്ചിട്ടുണ്ട്.
ബേക്കർ ശൈലി
ചുടുകട്ടയായിരുന്നു അദ്ദേഹത്തിന്റെ ഇഷ്ടപ്പെട്ട നിർമ്മാണ സാമഗ്രി.
സിമന്റ് , കോൺക്രീറ്റ് , ഉരുക്ക് ‍, സ്ഫടികം എന്നിവയ്ക്ക് എതിരായിരുന്നു അദ്ദേഹം.
ഇവയുടെ നിർമ്മാണഘട്ടങ്ങളിൽ പരമ്പരാഗതമായ ഇന്ധനം ധാരാളം കത്തിക്കേണ്ടി വരുന്നു എന്നതാണ് ഈ എതിർപ്പിനു കാരണമായി അദ്ദേഹം ചൂണ്ടിക്കാട്ടിയത്.
കേരളത്തിലെ സെന്റർ ഫോർ ഡെവലപ്മെന്റ് സ്റ്റഡീസിന്റെ കെട്ടിടം നിർമ്മിച്ചപ്പോൾ അദ്ദേഹം ചുണ്ണാമ്പ് മിശ്രിതം അതേ സ്ഥലത്ത് വച്ചുതന്നെ നിർമ്മിച്ചു.
കാളവണ്ടികളിൽ സമുദ്രതീരത്തു നിന്നും കക്കയും മറ്റും ശേഖരിച്ച് വലിയ മൺചൂളയിൽ തീയിട്ട് ചുണ്ണാമ്പ് നിർമ്മിക്കുകയായിരുന്നു.
പെയിന്റ് അടിക്കേണ്ട ആവശ്യമില്ലാത്ത രീതിയിൽ ചുടുകട്ട ഉപയോഗിച്ചാണ് അദ്ദേഹത്തിന്റെ എല്ലാ സൃഷ്ടികളും.
ഇക്കാരണത്താൽ ചുടുകട്ടയുടേ സ്വാഭാവികമായ നിറം ആണ് കെട്ടിടങ്ങൾക്ക് ലഭിക്കുക.
വിലകൂടിയ ജനൽ കട്ടിളകൾ ഒഴിവാക്കി അതിനു പകരം കട്ടകൾ നിശ്ചിത അകലത്തിൽ വളച്ച് ഭാരം രണ്ടു വശത്തായി കേന്ദ്രീകരിച്ച ജനലുകൾ സൃഷ്ടിക്കാനുള്ള രീതിക്ക് അദ്ദേഹമാണ് പ്രചാരം നൽകിയത്.
ഇങ്ങനെ മരജനലുകൾക്കു മുകളിൽ വാർക്കേണ്ടതായ ലിന്റൽ ബീം ഒഴിവാക്കുന്നത് കൊണ്ട് വളരെയധികം പണം ലാഭിക്കാനാവും.
ഉപയോഗശൂന്യമായ വസ്തുക്കൾ ഗൃഹനിർമ്മാണത്തിന് പ്രയോജനപ്പെടുത്തുകയായിരുന്നു അദ്ദേഹത്തിന്റെ ശൈലിയുടെ മറ്റൊരു സവിശേഷത.
പൊട്ടിയ തറയോടുകളും മറ്റും മുറ്റം പാകുവാനും പല വർണ്ണത്തിലുള്ള കുപ്പികളും മറ്റും ജനലുകളിൽ പതിപ്പിച്ച് മുറിയിൽ വർണ്ണജാലം സൃഷ്ടിക്കാനും അദ്ദേഹത്തിന് കഴിയുമായിരുന്നു.
നിർമ്മാണ സാമഗ്രികൾ ദൂരെ നിന്ന് ഇറക്കുമതി ചെയ്യുന്നത് അദ്ദേഹത്തിന് ഇഷ്ടമല്ലായിരുന്നു.
എന്തൊക്കെയാണോ കെട്ടിടം പണിയാൻ ഉദ്ദേശിക്കുന്ന സ്ഥലത്തിന്റെ പരിസരങ്ങളിൽ ലഭ്യമായിരുന്നത് അവയിൽ നിന്നും അദ്ദേഹം സാമഗ്രികൾ തിരഞ്ഞെടുക്കുമായിരുന്നു.
നൂതനസാങ്കേതികവിദ്യകളെ അപ്പാടെ തള്ളിക്കളഞ്ഞ ആളായിരുന്നില്ല ബേക്കർ.
മറിച്ച് അവശ്യഘട്ടങ്ങളിൽ അവ ഉപയോഗിക്കുകയും ചെയ്തിരുന്നു.
വീടിന് യോജിച്ചതും ആവശ്യമായതുമായ സാങ്കേതികത മതി എന്നായിരുന്ന അദ്ദേഹത്തിന് താല്പര്യം വാസ്തു ശില്പ വിദ്യയിൽ അദ്ദേഹം സ്വീകരിച്ചിരുന്ന തത്ത്വങ്ങൾ ആവശ്യക്കാരുടെ വിവരണം ഒരു സംക്ഷിപ്തമായി മാത്രം കേൾക്കുക.
ധാരാളിത്തത്തേയും ആഡംബരത്തേയും നിരുത്സാഹപ്പെടുത്തുക.
നിർമ്മാണ സ്ഥലത്തെക്കുറിച്ച് ആഴത്തിൽ പഠിക്കുക.
മണ്ണ്, ഇന്ധനം, മറ്റു സാമഗ്രികൾ എന്നിവയെക്കുറിച്ച് അറിയുക.
നിർമ്മാണ വിദഗ്ദ്ധൻ‍ മേൽ പറഞ്ഞ കാര്യങ്ങളെക്കുറിച്ച് ബോധവാനായിരിക്കുക.
അവശ്യം വേണ്ടി വരുന്നതും വാങ്ങേണ്ടതും എന്നാൽ എളുപ്പം ലഭ്യമാകാവുന്നതുമായ സാമഗ്രികളെക്കുറിച്ച് അറിയാൻ ശ്രമിക്കുക.
ഉപയോഗിക്കേണ്ടി വരാവുന്ന ഊർജ്ജത്തെക്കുറിച്ച് ധാരണയുണ്ടാക്കുക.
പ്രകൃതി വിഭവങ്ങൾ അമിതമായി ചൂഷണം ചെയ്യാതിരക്കുക.
രൂപരേഖയുമായി സത്യസന്ധത പുലർത്തുക.
തെറ്റു വന്നാൽ അത് അപ്പപ്പോൾ പരിഹരിക്കുക.
പ്രദർശന ത്വരയും സൂത്രപ്പണികളും ഒഴിവാക്കുക.
സ്വന്തം മന:സാക്ഷിയോട് പരിപൂർണ്ണമായി കൂറു പുലർത്തുക.
മുൻ‌വിധികളെ എപ്പോഴും നിരീക്ഷിക്കുക.
അവയെ വിശ്വസിക്കാതിരിക്കുക.
സ്വന്തം ശക്തിയിലും കഴിവിലും ആത്മവിശ്വാസം ഉണ്ടായിരിക്കുക.
ലാളിത്യം ജീവിത ശൈലിയാക്കുക.
മനോധർമ്മം എപ്പോഴും ഉപയോഗിക്കുക.
ആവശ്യമില്ലാത്ത യാതൊന്നും നിർമ്മിക്കരുത്.
ജോലിക്കാരെ എപ്പോഴും സുസജ്ജരാക്കി നിർത്തുക.
വാസ്തു ശില്പ വിദ്യയിൽ അദ്ദേഹത്തിന്റെ ഗഹനമായ അറിവിനെ മാനിച്ച് കേരള സർക്കാർ അദ്ദേഹത്തിന്റെ സേവനം നിരവധി മേഖലകളിൽ ഉപയോഗപ്പെടുത്തി.
ഇതിൽ പ്രമുഖനായിരുന്നത് മുൻ മുഖ്യമന്ത്രി സി. അച്യുതമേനോൻ ആയിരുന്നു.
ലാറിയെ അദ്ദേഹം തൃശ്ശൂർ കേന്ദ്രമാക്കി സഥാപിച്ച ' കോസ്റ്റ് ഫോഡ് ' എന്ന സ്ഥാപനത്തിന്റെ അദ്ധ്യക്ഷനും മുഖ്യ ഉപദേഷ്ടാവും ആക്കി.
ഈ  സ്ഥാപനം ചെലവുകുറഞ്ഞ കെട്ടിടങ്ങളുടെ പ്രചാരത്തിന് ഊന്നൽ നൽകിയിരുന്നു.
ഇവ കൂടാതെ പ്ലാനിങ്ങ് കമ്മീഷനിലും ഹഡ്കോയിലും നാഷണൽ ഇൻസ്റ്റിറ്റ്യൂട്ട് ഓഫ് ഡിസൈനിലും സി.ബി.സി.ആർ.ഐ.-യുടെ ശാസ്ത്രീയ ഉപദേഷ്ട സംഘത്തിലും അനവധി സർക്കാർ, അർദ്ധസർക്കാർ സംരംഭങ്ങളിലും ലാറി ബേക്കർ അംഗമായിരുന്നു.
കോസ്റ്റ് ഫോഡിന്റെ ഓഫീസ് തിരുവനന്തപുരത്തെ അദ്ദേഹത്തിന്റെ വസതിയിലായിരുന്നു അവസാനം വരെ പ്രവർത്തിച്ചിരുന്നത്.
1992-ൽ ഐക്യരാഷ്ട്രസഭയുടെ ഹാബിറ്റാറ്റ് പുരസ്കാരം നേടി.
ഗ്രാന്റ് മാസ്റ്റേഴ്സ് അവാർഡ്,  ഇന്ത്യൻ നാഷനൽ ഹെറിറ്റേജ് അവാർഡ് തുടങ്ങി ഒട്ടേറെ ദേശീയ, രാജ്യാന്തര പുരസ്കാരങ്ങളും ഡോക്ടറേറ്റ് ബിരുദങ്ങളും ലാറിക്കു ലഭിച്ചിട്ടുണ്ട് .
ഹോളണ്ടിലെ റോയൽ സർവകലാശാല 1981-ൽ ബേക്കർക്ക് ഡിലിറ്റ് ബിരുദം നൽകി.
വാസ്തുവിദ്യാ മേഖലയിലെ കിടയറ്റ പുരസ്കാരമായ പ്രിറ്റ്സർ പ്രൈസിന് ലാറിയുടെ പേരും നിർദ്ദേശിക്കപ്പെട്ടിട്ടുണ്ട് .
മറ്റ് ബഹുമതികൾ ഇന്ത്യാ ഗവണ്മെന്റ് 1990 -ൽ പത്മശ്രീ ബഹുമതി നൽകി ആദരിച്ചു ഇന്റർനാഷണൽ യൂണിയൻ ഓഫ് ആർക്കിടെക്റ്റ് അവാർഡ് ( 1993 ) ഡോകടറേറ്റ്.
തിരുപ്പതി ശ്രീ വെങ്കടേശ്വര സർ‌വ്വകലാശാല.
ഡൊക്ടറേറ്റ് സെൻ‌ട്രൽ ഇംഗ്ലൺട് സർ‌വ്വകലാശാല.
ഡി. ലിറ്റ്.
കേരള സർ‌വ്വകലാശാല.
ചില സൃഷ്ടികൾ ‘ഹാം‍ലെറ്റ്’- അദ്ദേഹത്തിന്റെ സ്വന്തം വീട്.
തിരുവനന്തപുരം നാലാഞ്ചിറയിൽ ഒരു ചെങ്കുത്തായ കുന്നിൻ പുറത്ത് അനന്യസാധാരണമായ രീതിയിൽ ആണ് പണി കഴിപ്പിച്ചിരിക്കുന്നത്.
ഇന്ത്യൻ കോഫീ ഹൌസ് ഇന്ത്യൻ കോഫീ ഹൗസ്.
ഉൾഭാഗം സ്ഥാപനങ്ങളും കെട്ടിടങ്ങളും മിഷൻ റ്റു ലെപ്പേർസ് എന്ന പദ്ധതിക്കായി ഇന്ത്യയിൽ നിരവധി ലെപ്രസി ഹോംസ് പിത്തോറഗർ, വിദ്യാലയം, ആശുപത്രി സമുച്ചയങ്ങൾ നേപ്പാൾ ആശുപത്രി അല്ലാഹാബാദ് കാർഷിക സർവകലാശാല സൂറത്തിലെ സെന്റർ ഫോർ സോഷ്യൽ സ്റ്റഡീസ് ലക്നൗവിലെ സാക്ഷരതാ ഗ്രാമം വിദ്യാർത്ഥീ ഗ്രാമം കുലശേഖരം മിത്രാനികേതൻ- വാഗമൺ തിരുവനന്തപുരം ആർച്ച് ബിഷപ്പിന്റെ മന്ദിരം മര്യനാട് ദേവാലയം ലൊയോള വനിതാ ഹോസ്റ്റൽ, ശ്രീകാര്യം ഉള്ളൂരിലെ സെന്റർ ഫോര് സ്റ്റഡീസ് കെട്ടിട സമുച്ചയം.
നളന്ദ സ്റ്റേറ്റ് ഇൻസ്റ്റിറ്റ്യൂട്ട് ഓഫ് ലാംഗ്വേജ് കെട്ടിടം ആക്കുളത്തെ ചിത്രലേഖ ഫിലിം സ്റ്റുഡിയോ കോട്ടയത്തെ കോർപ്പസ് ക്രിസ്റ്റി സ്കൂൾ നാഗർകോവിലിലെ ചിൽഡ്രൻസ് വില്ലേജ് കൊല്ലം ജില്ലാപഞ്ചായത്ത് മന്ദിരം.
തിരുവനന്തപുരത്തെ ലൊയോള സ്കൂൾ കോട്ടയത്തെ പള്ളിക്കൂടം സ്കൂൾ മിത്രാ നികേതൻ വെള്ളനാട് ഇന്ത്യൻ കോഫീ ഹൗസ്, തമ്പാനൂർ നവജീവോദയം തിരുവല്ല പരുത്തിപ്പാറപ്പള്ളി സാലിം അലി സെന്റർ, ആനക്കട്ടി, കോവൈ ലാത്തൂരിലെ ഭൂമികുലക്കപ്രതിരോധ മന്ദിരങ്ങൾ അവലോകനം
ജന്മം കൊണ്ട് ഒരിന്ത്യാക്കാരനല്ലാതിരുന്നിട്ടുകൂടിയും അനുപമമായ സേവനങ്ങളിലൂടെ ഏതൊരു ഇന്ത്യാക്കാരനേക്കാൾ അല്ലെങ്കിൽ ഏതൊരു മലയാളിയേക്കാളും ത്യാഗം അദ്ദേഹം കേരളത്തിനും നാട്ടുകാർക്കുമായി അർപ്പിച്ചു.
കോസ്റ്റ് ഫോഡ് വഴി പതിനായിരക്കണക്കിന് ദരിദ്രർക്ക് അദ്ദേഹത്തിന്റെ വീടുകൾ ലഭിച്ചു.
അദ്ദേഹത്തിന്റെ പാത പിന്തുടരുന്ന നൂറോളം വാസ്തുശില്പ വിദഗ്ദ്ധർ ഇന്ന് കോസ്റ്റ് ഫോഡിൽ ലാഭേച്ഛ കൂടാതെ ജോലി നോക്കുന്നു.
അദ്ദേഹത്തിന്റെ മരണത്തിലൂടെ ബേക്കർ യുഗം അവസാനിച്ചുവെങ്കിലും അദ്ദേഹത്തിന്റെ വാസ്തുശില്പ രീതി ഈ ശിഷ്യന്മാരിലൂടെ നിലനിൽക്കുമെന്നാണ് വാസ്തുവിദ്യാ വിദഗ്ദ്ധരുടെ അഭിപ്രായം.
കോൺക്രീറ്റ് മരുഭൂമികൾക്ക് നടുവിൽ മരുപ്പച്ചയായി ലാറിയുടെ സൃഷ്ടികൾ അനശ്വരമായി നില‍കൊള്ളുന്നു.
കൃതികൾ Laurie Baker's mud / text and sketches by Laurie Baker.
Trichur, India : Centre of Science Technology for Rural Development, 1993.
Laurie Baker's rural community buildings.
Trichur : Centre of Science and Technology for Rural Development, 1997 ലാറിയുടെ ചില ലേഖനങ്ങൾ ലാറി ബേക്കർ 1999 ൽ ഹിന്ദുവിൽ എഴുതിയ  വാസ്തുശില്പവിദ്യയുടെ സത്യങ്ങളും മിഥ്യകളും 'Of architectural truths and lies' എന്ന  ലേഖനം.
ഇംഗ്ലീഷിൽ Archived 2007-04-20 at the Wayback Machine .
" അനശ്വരമായ മണ്ണ്- കെട്ടിടനിർമ്മാണത്തിന് പകരം വയ്ക്കാവുന്ന സാമഗ്രികൾ " (ഇംഗ്ലീഷിൽ) "Alternative building materials: timeless mud .” In: Architecture design, vol. 3, no. 3 (1987 Mar./Apr.), p. 32-35. "
വാസ്തു ശില്പവിദ്യയും ജനങ്ങളും " (ഇംഗ്ലീഷിൽ) “Architecture and the people.” In: A + U: architecture and urbanism, n.12 (363) (2000 Dec.), p. 69-73. (English and Japanese) " ചെലവു ചുരുക്കിയുള്ള നിർമ്മാണം "“Building at a low-cost.” In: Design (Bombay), v. 18, n. 2, (1974 Feb.), p. 27-33. "
ലാറി ബേക്കറുടെ ചെലവു ചുരുക്കൽ “Laurie Baker's cost-reduction manual.”
In: A + U: architecture and urbanism, n.12 (363) (2000 Dec.), p. 116-129.
(English and Japanese ) “Anganvadi Day Nursery, Naranchira, Trivandrum, Kerala, India, 1999-2000.”
In:A + U: architecture and urbanism, n.12 (363) (2000 Dec.), p.[135]
-139.
(English and Japanese. ) " വാസ്തുശില്പിയുടെ വീട്- ഹാംലെറ്റ്, നാലാഞ്ചിറ, തിരുവനന്തപുരം "“Architect's house: the Hamlet, Nalanchira, Trivandrum, Kerala, India 1969-.”
In: A + U: architecture and urbanism, n.12 (363) (2000 Dec.), p. 22-29.
(English and Japanese. ) “Centre for Development Studies, Ulloor, Trivandrum, Kerala, India 1970-1971.”
In: A + U: architecture and urbanism, n.12 (363) (2000 Dec.), p. 30-41.
(English and Japanese) “Corpus Christi School, Kanjikkuzhi, Kottayam, Kerala, India 1971-1972.”
In: A + U: architecture and urbanism, n.12 (363) (2000 Dec.), p. 42-51.
അദ്ദേഹത്തെ പറ്റിയുള്ള കൃതികൾ വെബ്‌സൈറ്റ് = ലാറി ബേക്കർ.
നെറ്റ് ഗൗതം ഭാട്ടിയ: 'Laurie Baker : life, work, writings. ന്യൂ ഡൽഹി: വൈക്കിങ്ങ്, 1991. അയ്യൂബ് മാലിക് എഴുതിയ 'the cost of living:Laurie baker, architect എന്ന ലേഖനം ഇംഗ്ലീഷിൽ (പി.ഡി.എഫ്.) ശേഖരിച്ചത് 2007 ഏപ്രിൽ 1 ജേർണലുകളിൽ Bhatia, Gautam.
“Architecture and tradition.”
In: World architecture, no. 7  (1990), p. 54-61.
Bhatia, Gautam.
“Laurie Baker, der Handwerker.”
In: Architekt, n.2 (1993 Feb.), p. 93-95.
“Laurie Baker [interview].”
In: Spazio e società, v.15, n.59 (1992 July-Sept.), p. 36-49.
“ ‘My grandfather is a remarkable, I have no doubts about that. Someone should pool in money to frame all his paintings so that everyone would see his creative side of humour and beauty‘- അദ്ദേഹത്തെ പറ്റി കൊച്ചുമകൾ ലിസ ബേക്കർ ” “ ദീർഘദർശനമായിരുന്നു അദ്ദേഹത്തിന്റെ സങ്കൽപ്പങ്ങളുടെയൊക്കെ അടിസ്ഥാനം. ഈ പ്രവചനങ്ങളുടെ പേരിലാണ് അദ്ദേഹത്തിന് കല്ലേറ് നേരിടേണ്ടി വന്നത്. പരമ്പരാഗത നിർമ്മാതാക്കൾ അദ്ദേഹത്തെ ഒറ്റപ്പെടുത്തി മാറ്റി നിർത്തിയത്. കല്ലും മുള്ളും നിറഞ്ഞ പാതയിലൂടെയാണ് അദ്ദേഹം മുന്നോട്ട് പോയത്. അതിലൂടെ കേരളത്തിലെ സാധാരണക്കാരനെ സ്വന്തമായ വീടെന്ന സ്വപ്നം കാണാൻ അദ്ദേഹം പഠിപ്പിച്ചു. മണ്ണും മനുഷ്യനും തമ്മിലുള്ള ജൈവബന്ധം തിരിച്ചറിയുന്നതായിരുന്നു ബേക്കർശൈലി. ഭൂമിയെ ഒട്ടും നോവിക്കാതെ വികലപ്പെടുത്താതെ ഒരു വാസ്തുശൈലി ആദ്യമായി ഇന്ത്യയിൽ അവതരിപ്പിച്ചത് ലാറിബേക്കറാണ്.- ജി.ശങ്കർ {{ cite news }} : | access-date= requires | url= ( help ) ; Check date values in: | accessdate= and | date= ( help ) ; Cite has empty unknown parameter: | 1= ( help ) ” അവലംബം കുറിപ്പുകൾ
Another enthusiast is the decidedly un-Communist Maharaja of Travancore, who has no more political power these days but who still lives in a small palace in Trivandrum.
He told me that he greatly respected Baker's work because "he's very practical, down to earth, and I think he's quite right: You need not build a house that's a copy of one in Manhattan. It doesn't suit."
പുറത്തേക്കുള്ള കണ്ണികൾ ഫ്രണ്ട്‌ലൈൻ, സ്വാതന്ത്ര്യത്തിന്റെ അമ്പതാം വാർഷികം സ്പെഷൽ 1997 Laurie Baker എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുനീശ്വരൻ Munishvara Munishvara
സൈൻ പട്ടിക കൃത്യമായി രചിച്ച പതിനേഴാം നൂറ്റാണ്ടിലെ ഇന്ത്യൻ ഗണിതജ്ഞനായിരുന്നു മുനിഷ്‌വരൻ .
ഇദ്ദേഹം കമലാകരന്റെ സമകാലീനനായിരുന്നു.
ഇദ്ദേഹമാണ്‌ “സിദ്ധാന്തസർവ്വഭാനുമ” രചിച്ചത്.
സരവതിഭവനഗ്രന്ഥമാല പ്രസിദ്ധീകരിച്ചു.
ഗോപിനാഥ് കവിരാജ് ഇവ പുസ്തകം എഡിറ്റ് ചെയ്തു .
മുന്തിരിങ്ങ ഇംഗ്ലീഷ് വിലാസം https://ml.wikipedia.org/wiki/Grape റെഡ് വൈൻ മുന്തിരി മുന്തിരിങ്ങ മുന്തിരിങ്ങ 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 70 kcal 290 kJ അന്നജം 18.1 g - പഞ്ചസാരകൾ 15.48 g - ഭക്ഷ്യനാരുകൾ 0.9 g Fat 0.16 g പ്രോട്ടീൻ 0.72 g തയാമിൻ (ജീവകം B1) 0.069 mg 5% റൈബോഫ്ലാവിൻ (ജീവകം B2) 0.07 mg 5% നയാസിൻ (ജീവകം B3) 0.188 mg 1% പാന്റോത്തെനിക്ക് അമ്ലം (B5) 0.05 mg 1% ജീവകം B6 0.086 mg 7% Folate (ജീവകം B9) 2 μ g 1% ജീവകം സി 10.8 mg 18% കാൽസ്യം 10 mg 1% ഇരുമ്പ് 0.36 mg 3% മഗ്നീഷ്യം 7 mg 2% ഫോസ്ഫറസ് 20 mg 3% പൊട്ടാസിയം 191 mg 4% സിങ്ക് 0.07 mg 1% Percentages are relative to US recommendations for adults.
വള്ളിയിൽ പന്തലിച്ച് വളരുന്ന ഒരു ഫലമാണ് മുന്തിരിങ്ങ .
വളരെയധികം വിപണപ്രാധാന്യവും ഇതിന് ഉണ്ട്.
മുന്തിരിങ്ങയിൽ നിന്ന് പലതരത്തിലുള്ള പാനീയങ്ങൾ ഉണ്ടാക്കുന്നുണ്ട്.
മുന്തിരിയിൽ നിന്ന് ഉണ്ടാക്കുന്ന വീഞ്ഞ് , പഴച്ചാറുകൾ എന്നിവക്ക് വിപണിയിൽ വളരെ പ്രിയമാണ്.
ലോകത്ത് ഉത്പാദനത്തിൽ മുന്തിരിക്ക് മൂന്നാം സ്ഥാനം ആണ് ( വാഴപ്പഴം, ആപ്പിൾ എന്നിവക്ക് മുന്നിൽ) രസാദി ഗുണങ്ങൾ
ഗുണം		:സ്നിഗ്ധം, ഗുരു, മൃദു
ഫലം മുന്തിരിയുടെ ആന്തരിക ഘടന
മുന്തിരി ഉത്പാദനം
ലോകത്തിൽ മുന്തിരി ഉത്പാദനത്തിൽ മുന്നിൽ നിൽക്കുന്ന രാജ്യങ്ങൾ താഴെപ്പറയുന്നവയാണ്.
Top Ten Grapes Producers —  11 June 2008 രാജ്യം ഉത്പാദനം ( Tonnes ) കുറിപ്പ് ഇറ്റലി 8,519,418 ഫ്രാൻസ് 6,500,000 F ചൈന 6,250,000 F അമേരിക്കൻ ഐക്യനാടുകൾ 6,105,080 സ്പെയിൻ 6,013,000 തുർക്കി 3,923,040 ഇറാൻ 3,000,000 F അർജന്റീന 2,900,000 F ചിലി 2,350,000 F ഇന്ത്യ 1,667,700 World 7,501,872 A No symbol = official figure, P = official figure, F = FAO estimate, * = Unofficial/Semi-official/mirror data, C = Calculated figure A = Aggregate(may include official, semi-official or estimates);
Source: Food And Agricultural Organization of United Nations: Economic And Social Department: The Statistical Devision Archived 2012-06-19 at the Wayback Machine .
ചിത്രശാല മുന്തിരിയുടെ ചിത്രങ്ങൾ മുന്തിരിയുടെ ഇല മുന്തിരിയുടെ ഇല കറുത്ത മുന്തിരി ഉണക്ക മുന്തിരി ഉണക്ക മുന്തിരി വിപണിയിൽ വച്ചിരിക്കുന്ന ചുവന്ന മുന്തിരി.
മുന്തിരി ചെടി മുന്തിരിക്കുല പ്രമാണങ്ങൾ Organisation Internationale de la Vigne et du Vin (pdf) Archived 2011-10-01 at the Wayback Machine .
Australian Wine and Brandy Corporation Archived 2008-07-22 at the Wayback Machine .
Footnotes മറ്റ് ലിങ്കുകൾ Grapes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Taxonomic listings for Vitis genus, US Department of Agriculture, Germplasm Resources Information Network Archived 2000-09-30 at the Wayback Machine .
SAFECROP - Proceedings of the 5th International Workshop on Grapevine Downy and Powdery Mildew World's Healthiest Foods, in-depth nutrient profile for grapes Archived 2009-07-17 at the Wayback Machine .
Information on virus diseases of wine grapes Archived 2016-05-23 at the Portugese Web Archive
മുന്ന മൈക്കേൽ
പുറത്തിറങ്ങാൻ പോകുന്ന ഒരു ആക്ഷൻ, നൃത്ത ചലച്ചിത്രമാണ് മുന്ന മൈക്കേൽ .
സബ്ബീർ ഖാൻ സംവിധാനം ചെയ്യുന്ന ഈ ചിത്രം വിക്കി രജനിയും ഇറോസ് ഇന്റർനാഷണലും ചേർന്നാണ് നിർമ്മിച്ചിരിക്കുന്നത്.
ടൈഗർ ഷ്റോഫ് പ്രധാനവേഷത്തിലെത്തുന്ന ഈ ചിത്രത്തിൽ നിധി അഗർവാളും നവാസുദ്ദീൻ സിദ്ദീഖിയും അഭിനയിക്കുന്നു.
മൈക്കൽ ജാക്സന്റെ ആരാധാകനായ തെരുവിൽ വളരുന്ന മുന്ന ( ടൈഗർ ഷ്റോഫ് ) എന്ന ചെറുപ്പക്കാരന്റെ കഥയാണിത്.
അഭിനേതാക്കാൾ ടൈഗർ ഷ്റോഫ് - മുന്ന നവാസുദ്ദീൻ സിദ്ദീഖി -മഹിന്ദർ ഫൗജി നിധി അഗർവാൾ - ഡോളി കുറിപ്പുകൾ
മുനീറ എ ബസ്രായ്
മുനീറ അദ്‌നാൻ ബസ്രായ് ഒരു അമേരിക്കൻ ജനിതക ശാസ്ത്രജ്ഞനാണ്, യീസ്റ്റ്, മനുഷ്യ ക്യാൻസറുകളിലെ ജീനോം സ്ഥിരത, കോശ ചക്രം നിയന്ത്രിക്കൽ എന്നിവയെക്കുറിച്ച് ഗവേഷണം നടത്തുന്നു.
നാഷണൽ ക്യാൻസർ ഇൻസ്റ്റിറ്റ്യൂട്ടിലെ സീനിയർ ഇൻവെസ്റ്റിഗേറ്ററാണ് അവർ.
ബസറായി യൂണിവേഴ്സിറ്റി ഓഫ് ടെന്നസിയിൽ നിന്ന്  പിഎച്ച്.
ഡി. നേടി.
അവളുടെ 1992-ലെ പ്രബന്ധത്തിന്റെ ശീർഷകം, Candida albicans ലെ ന്യൂട്രിയന്റ് അപ്ടേക്ക് മോഡുകൾ: പെപ്റ്റൈഡ് ട്രാൻസ്പോർട്ട് ആൻഡ് ഫ്ലൂയിഡ് ഫേസ് എൻഡോസൈറ്റോസിസ് .
Jeffrey M. Becker .
ബെക്കറായിരുന്നു ബസറായിയുടെ ഡോക്ടറൽ ഉപദേശകൻ .
ജോൺസ് ഹോപ്കിൻസ് സ്കൂൾ ഓഫ് മെഡിസിനിൽ മോളിക്യുലാർ ബയോളജി ആൻഡ് ജനറ്റിക്സ് വിഭാഗത്തിൽ ഫിലിപ്പ് ഹൈറ്ററിനൊപ്പം പോസ്റ്റ്ഡോക്ടറൽ ഗവേഷണം പൂർത്തിയാക്കി.
ref കരിയറും ഗവേഷണവും
1998-ൽ നാഷണൽ കാൻസർ ഇൻസ്റ്റിറ്റ്യൂട്ടിലെ (NCI) ജനിതകശാസ്‌ത്ര ശാഖയിൽ ചേർന്ന ബസ്‌റായി 2006-ൽ സ്ഥാനക്കയറ്റം ലഭിച്ചു.
സീനിയർ ഇൻവെസ്റ്റിഗേറ്ററും യീസ്റ്റ് ജീനോം സ്റ്റെബിലിറ്റി വിഭാഗത്തിന്റെ മേധാവിയുമാണ്.
യീസ്റ്റ്, ഹ്യൂമൻ ക്യാൻസർ എന്നിവയിലെ ജനിതക സ്ഥിരതയും സെൽ സൈക്കിൾ നിയന്ത്രണവും അവർ ഗവേഷണം ചെയ്യുന്നു.
2005 മുതൽ NCI സെൽ സൈക്കിൾ താൽപ്പര്യ ഗ്രൂപ്പിന്റെ സഹ-അധ്യക്ഷനാണ് ബസ്രായ്, 2007 മുതൽ സെന്റർ ഓഫ് എക്സലൻസ് ഓഫ് ക്രോമസോം ബയോളജി (CECB) യുടെ സ്റ്റിയറിംഗ് കമ്മിറ്റിയിൽ പ്രവർത്തിക്കുന്നു.
ബസ്രായ് കാൻസർ ഉപദേശക സമിതിയിൽ മൂന്നു വർഷം (2008-2011) സേവനമനുഷ്ഠിച്ചു.
റഫറൻസുകൾ ബാഹ്യ ലിങ്കുകൾ മുനീറ എ ബസ്രായ്'s publications indexed by Google Scholar This article incorporates public domain material from websites or documents of the National Institutes of Health.
മുന്തിരിവള്ളികൾ തളിർക്കുമ്പോൾ ഇംഗ്ലീഷ് വിലാസം https://ml.wikipedia.org/wiki/Munthirivallikal_Thalirkkumbol
മോഹൻലാൽ കേന്ദ്രകഥാപാത്രമായി 2017 പുറത്തിറങ്ങിയ മലയാള ചലച്ചിത്രമാണ് മുന്തിരിവള്ളികൾ തളിർക്കുമ്പോൾ .
ജിബു ജേക്കബ് സംവിധാനം ചെയ്ത ഈ ചിത്രം നിർമ്മിച്ചിരിക്കുന്നത് സോഫിയ പോൾ ആണ് .
വി.ജെ.ജെയിംസിന്റെ പ്രണയോപനിഷത്ത് എന്ന ചെറുകഥയുടെ ചലച്ചിത്രാവിഷ്ക്കാരമാണ് ഈ ചലച്ചിത്രം.
മീന നായികയാകുന്ന ഈ ചിത്രത്തിൽ അനൂപ് മേനോൻ , അലൻസയർ ലേ ലോപസ്, നേഹ സക്സെന തുടങ്ങിയവരാണ് മറ്റ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
സിന്ധു രാജ് ആണ് തിരക്കഥ രചിച്ചിരിക്കുന്നത്.
2017 ജനുവരി 20 ന് മുന്തിരിവള്ളികൾ തളിർക്കുമ്പോൾ പ്രദർശനത്തിനെത്തി .
അനുകൂലമായ പ്രതികരണമാണ് ചിത്രത്തിന് പ്രേക്ഷകരിൽ നിന്നും നിരൂപകരിൽ നിന്നും ലഭിച്ചത് .
ഉലഹന്നാൻ ( മോഹൻലാൽ ) ഭാര്യക്കും കുട്ടികൾക്കുമൊപ്പം ജീവിക്കുന്നു, അവന്റെ ഏകതാനമായ ജീവിതത്തിൽ മടുപ്പുളവാക്കുന്നു.
ആകർഷകമായ ജൂലിയുമായി(നേഹ സക്സേന) ഒരു ബന്ധം സ്ഥാപിക്കാൻ അദ്ദേഹം ശ്രമിക്കുന്നു, പക്ഷേ താമസിയാതെ തന്റെ തെറ്റ് മനസ്സിലാക്കുന്നു.
പിന്നീട് അയാൾ തൻ്റെ ഭാര്യ ആനിയെ( മീന ) സ്നേഹിച്ചു തുടങ്ങുന്നു അഭിനയിച്ചവർ മോഹൻലാൽ - ഉലഹന്നാൻ മീന - ആനിയമ്മ അനൂപ് മേനോൻ - വേണുക്കുട്ടൻ അലൻസിയർ ലെ ലോപ്പസ് ഐമ റോസ്മി സെബാസ്റ്റ്യൻ -ജിനി സനൂപ് സന്തോഷ് - ജെറി ബിന്ദു പണിക്കർ - ഗിരിജ സുധീർ കരമന സുരാജ് വെഞ്ഞാറമൂട് - പഞ്ചായത്ത് പ്രസിഡന്റ് ഷറഫുദ്ദീൻ - റെജി നേഹ സക്സേന- ജൂലി ജോയ് മാത്യു കലാഭവൻ ഷാജോൺ - മോനായി ലിഷോയ് സുരേഷ് കൃഷ്ണ - അഗസ്റ്റിൻ സൃന്ദ അഷാബ് - ലത കെ.എൽ. ആന്റണി ലീന ആന്റണി രശ്മി ബോബൻ ഗണപതി മേഘനാഥൻ രാഹുൽ മാധവ് - ജോസ്മോൻ സോഹൻ സീനുലാൽ ആശ ശരത് - ഇന്ദുലേഖ (അതിഥിവേഷം) ശശി കലിംഗ (അതിഥിവേഷം) നന്ദു (അതിഥിവേഷം) സംഗീതം
റഫീഖ് അഹമദ്, മധു വാസുദേവൻ, ഡോ.അഭിജിത് കുമാർ എന്നിവർ രചിച്ചിരിക്കുന്ന ഗാനങ്ങൾക്ക് സംഗീത സംവിധാനം നിർവഹിച്ചിരിക്കുന്നത് എം. ജയചന്ദ്രൻ , ബിജിബാൽ എന്നിവരാണ് .
വിജയ് യേശുദാസ് , ശ്രേയ ഘോഷാൽ , ശ്വേത മോഹൻ ജിതിൻ രാജ് എന്നിവരാണ് ഈ ചിത്രത്തിലെ ഗാനങ്ങൾ ആലപിച്ചിരിക്കുന്നത്.
മുന്തിരിവള്ളികൾ തളിർക്കുമ്പോൾ # ഗാനം പാടിയവർ ദൈർഘ്യം 1.
"മാരിവില്ല് മണ്ണിൽ നെയ്ത" ബിജിബാൽ 2.
"ഒരുപുഴയരികിൽ" ശ്വേത മോഹൻ 3.
"പുന്നമടക്കായൽ" ജിതിൻ രാജ് 4.
"അത്തിമരക്കൊമ്പിൽ" ശ്രേയ ഘോഷാൽ , വിജയ് യേശുദാസ് അവലംബം പുറത്തേക്കുള്ള കണ്ണികൾ മുന്തിരിവള്ളികൾ തളിർക്കുമ്പോൾ ഫേസ്‌ബുക്കിൽ
മുന്ദുവെനുക
ത്യാഗരാജസ്വാമികൾ ദർബാർരാഗത്തിൽ ചിട്ടപ്പെടുത്തിയ ഒരു കൃതിയാണ് മുന്ദുവെനുക വരികളും അർത്ഥവും വരികൾ അർത്ഥം പല്ലവി മുന്ദുവെനുകയിരു പക്കല തോഡൈ മുര ഖര ഹര രാരാ അസുരന്മാരായ മുരനേയും ഖരനേയും വധിച്ചവനേ ദയവായി വന്ന് മുന്നിലും പിന്നിലും ഇരുവശങ്ങളിലുമായി എന്റെ തോഴനായി നിൽക്കൂ.
അനുപല്ലവി എന്ദു കാന നീയന്ദമു വലെ രഘു നന്ദന വേഗമേ രാരാ ഓ!
രഘുനന്ദനാ, അങ്ങയേപ്പോലെ വശ്യതയുള്ള ആരെയും എവിടെയും എനിക്കുകാണാൻ കഴിഞ്ഞിട്ടില്ല, അങ്ങുവേഗം വരൂ.
ചരണം 1 ചണ്ഡ ഭാസ്കര കുലാബ്ധി ചന്ദ്ര കോദണ്ഡ പാണിയൈ രാരാ അണ്ഡ കൊലുചു സൌമിത്രി സഹിതുഡൈ അമിത പരാക്രമ രാരാ സൂര്യവംശമായ സമുദ്രത്തിൽ ജനിച്ച ചന്ദ്രനായ അങ്ങ് ആ കോദണ്ഡബാണം പിടിച്ച കയ്യുമായി വേഗം വരൂ.
അടുത്തുനിന്ന് അങ്ങയെ എന്നും സേവിക്കുന്ന ലക്ഷ്മണനോടൊത്ത് അനന്തമായ കരുത്തുള്ള അങ്ങ് വേഗം വരൂ.
ചരണം 2 ഓ ഗജ രക്ഷക ഓ രാജ കുമാര ഓങ്കാര സദന രാരാ ഭാഗവത പ്രിയ ബാഗ ബ്രോവവയ്യ ത്യാഗരാജ നുത രാരാ ഗജേന്ദ്രനെ രക്ഷിച്ചവനേ!
ഓ രാജകുമാരാ, പ്രണവത്തിൽ വസിക്കുന്ന പരമദൈവമേ വേഗം വരൂ.
ത്യാഗരാജനാൽ ഭജിക്കപ്പെടുന്ന, മഹാഭക്തർക്കെല്ലാം പ്രിയപ്പെട്ടവനായ അങ്ങ് എന്നെ രക്ഷിക്കാനായി വേഗം വരൂ.
അവലംബം പുറത്തേക്കുള്ള കണ്ണികൾ എം ഡി രാമനാഥന്റെ ആലാപനം ടി എം കൃഷ്ണയുടെ ആലാപനം
മുന്ന ഇംഗ്ലീഷ് വിലാസം https://ml.wikipedia.org/wiki/Munna
ഒരു മലയാളം, തമിഴ് ചലച്ചിത്രനടനാണ് മുന്ന .
തമിഴിലാണ് കൂടുതൽ ശ്രദ്ധേയങ്ങളായ വേഷങ്ങൾ അവതരിപ്പിച്ചിട്ടുള്ളത്.
മലയാളം അഭിനേത്രിയായ ജയഭാരതിയുടെ സഹോദരീപുത്രനാണ് മുന്ന.
എറണാകുളം ജില്ലയിലെ അങ്കമാലി സ്വദേശികളായ മാതാപിതാക്കളിൽ ചെന്നൈയിൽ ജനിച്ചു.
കെന്നി സൈമൺ എന്നാണ് യഥാർഥ നാമം.
അങ്കമാലി ലിറ്റിൽ ഫ്ലവർ ഹോസ്പിറ്റലിൽ നിന്നും ഫിസിയോതെറാപ്പി പരിശീലനം പൂർത്തിയാക്കി.
തമിഴ് ചലച്ചിത്രമേഖലയിൽ പ്രവേശിച്ച ശേഷം അശ്വിൻ എന്ന നാമം സ്വീകരിച്ചെങ്കിലും തുടർച്ചയായി നേരിട്ട പരാജയങ്ങൾ മൂലം തന്റെ ഓമനപ്പേരായ മുന്ന എന്ന പേര് സ്വീകരിച്ചു.
2010 ഫെബ്രുവരി 7-ന് തൃശ്ശൂർ സ്വദേശിനി ബെറ്റിയെ വിവാഹം ചെയ്തു .
അഭിനയിച്ച ചിത്രങ്ങൾ വർഷം ചിത്രം കഥാപാത്രം ഭാഷ കുറിപ്പുകൾ 2003 ഗൗരീശങ്കരം ശങ്കരൻ മലയാളം പല്ലവൻ തമിഴ് 2004 ജനനം തമിഴ് 2006 ഉന്നൈ എനക്കു പുടിച്ചിരുക്ക് തമിഴ് 2008 സിലന്തി തമിഴ് ജനകൻ മലയാളം 2009 കണ്ടേൻ കാതലൈ ഗൗതം തമിഴ് 2010 രാവൺ സക്കരൈ തമിഴ് മൊഹബത്ത് മലയാളം അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മുന്ന
മുനീറ അൽ ഖുബൈസി
സിറിയയിൽ നിന്നുള്ള ഒരു ഇസ്‌ലാമിക പണ്ഡിതയും സ്ത്രീ വിദ്യാഭ്യാസ പ്രവർത്തകയുമാണ് മുനീറ അൽ ഖുബൈസി (1933-ൽ ജനനം, ഡമാസ്കസിൽ).
അൽ ഖുബൈസിയാത് എന്ന സ്ത്രീ വിദ്യാഭ്യാസ പ്രസ്ഥാനത്തിന്റെ സ്ഥാപകയായ മുനീറ, ലോകത്തെ ഏറ്റവും സ്വാധീനമുള്ള മുസ്‌ലിം സ്ത്രീ എന്ന് വിലയിരുത്തപ്പെടുന്നു.
റോയൽ ഇസ്‌ലാമിക് സ്ട്രാറ്റജിക് സ്റ്റഡീസ് സെന്ററിന്റെ റേറ്റിങ് പ്രകാരം ലോകത്തെ സ്വാധീനിക്കുന്ന മുസ്‌ലിംകളിൽ 24-ആം സ്ഥാനമാണ് അവർക്കുള്ളത്.
പെൺകുട്ടികൾക്കും വനിതകൾക്കും ഖുർആൻ, ഹദീഥ് എന്നിവ പഠിപ്പിക്കുന്നതിൽ ശ്രദ്ധ പതിപ്പിക്കുന്ന ഖുബൈസിയാത് അതിനായി എൺപതിലധികം വിദ്യാലയങ്ങൾ നടത്തുന്നുണ്ട് .
മുനെസെറോ അലൈൻ ഇംഗ്ലീഷ് വിലാസം https://ml.wikipedia.org/wiki/Munezero_Aline
ഒരു റുവാണ്ടൻ നടിയാണ് മുനെസെറോ അലൈൻ (ജനനം 1994) .
റുവാണ്ടയിലെ ഏറ്റവും ജനപ്രിയ നടിമാരിൽ ഒരാളായ അലൈൻ ജനപ്രിയ ചിത്രമായ ജിക്കയിലെ 'മിലിക' എന്ന കഥാപാത്രത്തിലൂടെയാണ് അറിയപ്പെടുന്നത്.
1994-ൽ റുവാണ്ടയിലെ കിഗാലിയിൽ അഞ്ച് സഹോദരങ്ങളുള്ള ഒരു കുടുംബത്തിലെ മൂത്ത മകളായി ജനിച്ചു.
കിമിറോങ്കോ സെക്ടറിലെ ഗാസബോ ജില്ലയിലാണ് അവർ ഇപ്പോൾ താമസിക്കുന്നത്.
2020 ഓഗസ്റ്റ് 28-ന് അവരുടെ വിവാഹനിശ്ചയം കഴിഞ്ഞു.
Gica, My Husband, My Lady, The King, Bazirunge, City Maid എന്നിവയുൾപ്പെടെ എട്ടോളം ചിത്രങ്ങളിൽ അവർ അഭിനയിച്ചിട്ടുണ്ട്.
2016 ലെ റുവാണ്ട ഫിലിം അവാർഡിൽ ഏറ്റവും ജനപ്രിയമായ ചലച്ചിത്ര നിർമ്മാതാവിനും അവർ തിരഞ്ഞെടുക്കപ്പെട്ടു.